# 2.2. Temporalización

# Temporalización do REA

Este REA correspóndese coa unidade didáctica 5 publicada en PROENS para a materia de Lingua Galega e Literatura de 6º de Educación Primaria. En total está pensado para desenvolver ao longo de 15 sesións ao longo do segundo trimestre.

A continuación inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
1.A cultura galega en perigo! (Mobilizar) | 1.1. Cal é o problema? 1.2. Como podemos botar unha man? 1.3. Diario de aprendizaxe. | Sesión de motivación e presentación da tarefa. Presentación da problemática e do tema central, as biografías. | 2
2. Coñeces a túa cultura? (Activar e recordar) | 2.1. Afianzando coñecementos. 2.2. Practicando o aprendido. 2.3. Canto sabes sobre biografías? 2.4. Diario de aprendizaxe. | Sesión de revisión, activación de coñecementos previos nesta e noutras materias e iniciación nos contidos necesarios para levar a cabo o reto. | 2
3. Somos cultura! (Explorar e estruturar) | 3.1. Puntuamos. 3.2. Categorías gramaticais. 3.3 Literatura. 3.4. Diario de aprendizaxe. | Sesións con actividades informativas e interactivas utilizando como fío condutor a produción dunha serie de documentos para elaborar a cápsula do tempo. A través deles trabállanse diferentes aspectos gramaticais do currículo. Están deseñadas para crear interese no alumnado dende a perspectiva do “aprender pensando”. O alumnado é o protagonista nos procesos de ensino-aprendizaxe. Inclúe sesións con actividades interactivas multinivel e opcións diferentes para garantir a consecución das actividades. Foméntase a reflexión metacognitiva do alumnado a través de procedementos dedutivos do pensamento. Utilizase o diario de aprendizaxe con canle e guía para eses procesos. | 4
4. Contribuíndo a perdura da cultura. (Elaborar e comprobar) | 4.1. Pasos a seguir 4.2. Mans á obra. 4.3. Diario de aprendizaxe. | Sesións dirixidas á realización do reto proposto, que pretenden dar solución a diversas problemáticas da contorna do alumnado. Implican a creación colectiva e o traballo en grupo. | 4
5. A nosa cápsula da cultura (Concluír e comunicar) | 5.1. Somos artistas. 5.2. Avaliando. 5.3 A nosa cápsula do tempo. | Sesións vinculadas á presentación dos resultados e produtos obtidos nos retos da fase 4. Realízase a través da auto-reflexión, individual e en grupo, sobre a utilidade do aprendido e a exposición dos resultados ao resto do alumnado da aula. | 3

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)